钦定古今图书集成/历象汇编/庶征典/第089卷 > 辽
## 钦定古今图书集成/历象汇编/庶征典/第089卷 > 辽

辽行《瑟瑟仪》，祷雨之制。

按《辽史礼志》“瑟瑟仪：若旱，择吉日行瑟瑟仪以祈雨。
前期置百柱天棚，及期，皇帝致奠于先帝御容，乃射
柳，皇帝再射，亲王宰执以次各一射，中柳者质。志柳
者冠服，不中者以冠服质之，不胜者进饮于胜者，然
后各归其冠服。”又翼日，植柳天棚之东南，巫以酒醴
黍稷荐植柳祝之。皇帝皇后祭东方毕，子弟射柳。皇
族、国舅群臣与礼者，赐物有差。既三日雨，则赐敌烈
麻都马四匹，衣四袭，否则以水沃之。

### 穆宗应历十二年旱

按《辽史穆宗本纪》：“应历十二年五月，以旱，命左右以
水相沃，顷之，果雨。”

应历十六年，旱。

按《辽史穆宗本纪》：“十六年五月，以岁旱，沃舟于池，祷
雨。不雨，舍舟立水中而祷，俄顷乃雨。”

### 景宗乾亨二年旱

按《辽史景宗本纪》：“乾亨二年夏四月庚辰，祈雨。”

====圣宗统和八年旱====按《辽史圣宗本纪》：“统和八年四月庚午，以岁旱，诸部
艰食，振之。”

统和十六年，旱。

按《辽史圣宗本纪》：“十六年夏四月己酉，祈雨。”

### 道宗咸雍二年旱

按《辽史道宗本纪》：“咸雍二年秋七月丁卯，以岁旱，遣
使振山后贫民。”

咸雍三年，旱。

按《辽史道宗本纪》：三年，“是岁，南京旱。”

咸雍十年，旱。

按《辽史道宗本纪》：“十年夏四月，旱。”

### 太康六年旱

按《辽史道宗本纪》：“太康六年五月庚寅，以旱祷雨，命
左右以水相沃，俄而雨降。”

### 天祚帝乾统元年旱

按《辽史天祚帝本纪》：“乾统元年夏四月，旱。”